CELEX: 62010TA0599
Language: el
Date: 2013-09-06 00:00:00
Title: Υπόθεση T-599/10: Απόφαση του Γενικού Δικαστηρίου της 6ης Σεπτεμβρίου 2013 — Eurocool Logistik κατά ΓΕΕΑ — Lenger (ΕUROCOOL) [ «Κοινοτικό σήμα — Διαδικασία ανακοπής — Αίτηση καταχωρίσεως του λεκτικού κοινοτικού σήματος EUROCOOL — Προγενέστερο εθνικό εικονιστικό σήμα EUROCOOL LOGISTICS — Σχετικός λόγος απαραδέκτου — Κίνδυνος συγχύσεως — Ομοιότητα των υπηρεσιών — Ομοιότητα των σημείων — Άρθρο 8, παράγραφος 1, στοιχείο β', του κανονισμού (ΕΚ) αριθ. 207/2009 — Δικαίωμα ακροάσεως» ]

19.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/11
            
         Απόφαση του Γενικού Δικαστηρίου της 6ης Σεπτεμβρίου 2013 — Eurocool Logistik κατά ΓΕΕΑ — Lenger (ΕUROCOOL)
   (Υπόθεση T-599/10) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως του λεκτικού κοινοτικού σήματος EUROCOOL - Προγενέστερο εθνικό εικονιστικό σήμα EUROCOOL LOGISTICS - Σχετικός λόγος απαραδέκτου - Κίνδυνος συγχύσεως - Ομοιότητα των υπηρεσιών - Ομοιότητα των σημείων - Άρθρο 8, παράγραφος 1, στοιχείο β', του κανονισμού (ΕΚ) αριθ. 207/2009 - Δικαίωμα ακροάσεως)
   2013/C 304/20
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Eurocool Logistik GmbH (Linz, Αυστρία) (εκπρόσωποι: G. Secklehner και C. Ofner, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: αρχικώς R. Manea, ακολούθως K. Klüpfel και, τέλος, K. Klüpfel και A. Schifko)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνων ενώπιον του Γενικού Δικαστηρίου: Peter Lenger (Weinheim, Γερμανία) (εκπρόσωπος: F. Pfefferkorn, δικηγόρος)
   
      Αντικείμενο
   
   Προσφυγή κατά της αποφάσεως του πρώτου τμήματος προσφυγών του ΓΕΕΑ της 14ης Οκτωβρίου 2010 (υπόθεση R 451/2010-1), σχετικά με διαδικασία ανακοπής μεταξύ της Eurocool Logistik GmbH και του P. Lenger.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 14ης Οκτωβρίου 2010 (υπόθεση R 451/2010-1) κατά το μέτρο που αφορά τις αναφερόμενες στην αίτηση της καταχωρίσεως σήματος υπηρεσίες «ανάπτυξης λογισμικού για [την αποθήκευση], την προμήθεια και τη μεταφορά ειδών σε συνθήκες ψύξης και κατάψυξης», οι οποίες υπάγονται στην κλάση 42 κατά τη Συμφωνία της Νίκαιας περί διεθνούς ταξινομήσεως προϊόντων και υπηρεσιών με σκοπό την καταχώριση των σημάτων, της 15ης Ιουνίου 1957, όπως αναθεωρήθηκε και τροποποιήθηκε, και τις «υπηρεσίες γραφείων αποστολής», οι οποίες υπάγονται στην κλάση 39 της ως άνω συμφωνίας και καλύπτονται από το προγενέστερο σήμα.
            
         
               2)
            
            
               Απορρίπτει την ανακοπή κατά το μέτρο που αφορά τις υπηρεσίες που αναφέρθηκαν στο σημείο 1.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Η Eurocool Logistik GmbH, το ΓΕΕΑ και ο P. Leger φέρουν έκαστος τα έξοδα στα οποία υποβλήθηκε κατά την ενώπιον του Γενικού Δικαστηρίου διαδικασία.
            
         
               5)
            
            
               Το ΓΕΕΑ φέρει το ήμισυ των εξόδων στα οποία υποβλήθηκε η Eurocool Logistik κατά την ενώπιον του τμήματος προσφυγών διαδικασία.
            
         
      (1)  EE C 72 της 5.3.2011.